พอดีเกิดความกังวลค่ะ เราเอามือจับหมาที่บ้านแล้วลืมตัวผ่านไปสักพักเราก็เผลอแคะหูแรงพอสมควร เรานึกขึ้นได้เลยเอาน้ำเกลือเช็ดค่ะ และลองเช็คว่ามีเลือดมั้ยปรากฏว่าไม่มีค่ะ เลยกังวลว่าแค่เราจับหมาแล้วเอาไปแคะหูต่อนี่สามารถติดเชื้อพิษสุนัขบ้าได้ไหมคะ หมาเป็นหมาเลี้ยงที่บ้านค่ะ เลี้ยงตัวเดียวไม่เคยพาออกไปนอกบริเวณนอกบ้านเลยค่ะ เคยฉีดวัคซีนปีที่แล้วแต่ปีนี้ยังไม่ได้ฉีดค่ะ ส่วนตัวเราเคยฉีดกระตุ้นเมื่อตอนเดือนเมษยน 2562 ค่ะ ขอบมากค่ะ
สวัสดีค่ะ การนำมือไปจับสุนัขแล้วนำมือมาแคะหูต่อ โดยที่หูไม่ได้มีบาดแผลที่มีเลือดออกหรือน้ำเหลืองซึม โอกาสที่จะติดเชื้อพิษสุนัขบ้าก็ถือว่าไม่มีค่ะนอกจากนี้ หากเป็นสุนัขที่เลี้ยงเอง ก็อาจเฝ้าสังเกตอาการสุนัขไปก่อนได้ โดยหากสุนัขไม่มีอาการผิดปกติภายใน 3-4 วัน แสดงว่าสุนัขก็ไม่น่าเป็นโรคพิษสุนัขบ้า และหากสุนัขไม่ตายภายใน 14 วัน แสดงว่าสุนัขก็ไม่ได้เป็นโรคพิษสุนัขบ้าแต่อย่างใดค่ะ และ ก็ไม่จำเป็นต้องไปฉีดวัคซีนพิษสุนัขบ้าค่ะ